Hal Robson-Kanu
Thomas Henry Alex "Hal" Robson-Kanu (London, 21. svibnja 1989.) je englesko-velški nogometaš i velški reprezentativac koji je trenutno slobodan igrač. Iako primarno igra na krilu, može igrati i u napadu. 

Robson-Kanu je započeo karijeru u omladinskom pogonu Arsenala, ali je s 15 godina pušten u Reading. Nakon što je 2007. završio Readingovu akademiju, bio je na posudbi u Southend Unitedu i Swindon Townu, prije nego se vratio u matični klub za kojeg je debitirao 2009. godine. Tokom prve sezone je bio ograničen na ulaske s klupe, ali je već u sezoni 2011–12. bio ključan igrač u osvajanju Championshipa i ulasku u prvu ligu. U Premier Leagueu je debitirao 2012. godine te je do isteka ugovora 2016. godine skupio gotovo 200 službenih nastupa za Reading. 

Na međunarodnoj razini, Robson-Kanu je isprva predstavljao svoju rodnu Englesku u mlađim uzrastima, ali je 2010. godine prešao u Wales, rodnu zemlju njegove bake. Nakon perioda u U-21 reprezentaciji, prije nego je debitirao za seniorsku ekipu protiv Hrvatske. Godine 2013., u utakmici protiv Škotske, postigao je prvi gol za reprezentaciju. Na Euru 2016. godine, postigao je gol u prvoj utakmici protiv Slovačke, donijevši tako pobjedu svojoj reprezentaciji.

Engleski fudbaleri
Velški fudbaleri